กรุงศรีขายกองทุนตราสารหนี้6เดือนชู3.35%
บลจ.กรุงศรี เสนอขายกองทุนเปิดกรุงศรีตราสารหนี้ 6M14 อายุประมาณ 6 เดือน ลงทุนทั้งในและต่างประเทศ
2 เม.ย. 2555

บลจ.กรุงศรี เสนอขายกองทุนเปิดกรุงศรีตราสารหนี้ 6M14 อายุประมาณ 6 เดือน ลงทุนทั้งในและต่างประเทศ
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า บริษัทเปิดเสนอขายกองทุนเปิดกรุงศรีตราสารหนี้ 6M14(KFFIX6M14) อายุโครงการประมาณ 6 เดือน ลงทุนในตราสารหนี้ทั้งในประเทศและต่างประเทศ เสนอขายระหว่างวันที่  3 – 10 เม.ย. 55 ลงทุนขั้นต่ำ 10,000 บาท   
กองทุนจะลงทุนตราสารหนี้ภาครัฐไทย สัดส่วนการลงทุน 8 %  ตราสารหนี้ระยะสั้นออกโดย ธนาคารกรุงศรีอยุธยา สัดส่วนการลงทุน 14 %  ตราสารหนี้ระยะสั้นออกโดย บริษัท อยุธยา แคปปิตอล ออโต้ ลีส สัดส่วนการลงทุน 14 %  ตราสารหนี้ระยะสั้นออกโดย ธนาคารกรุงไทย สัดส่วนการลงทุน 20 %  เงินฝากธนาคาร Union National Bank (สหรัฐอาหรับเอมิเรตส์) สัดส่วนการลงทุน 24 %  เงินฝากธนาคาร Bank of China สาขา Macau  สัดส่วนการลงทุน 20 %  โดยนักลงทุนจะได้รับผลตอบแทนจากการขายคืนหน่วยลงทุนโดยอัตโนมัติประมาณ 3.35 % ต่อปี